Ίδρυση Τμήματος Τεχνολόγων Ορυχείων στο Τεχνολογικό Εκπαιδευτικό Ίδρυμα Κοζάνης, ρύθμιση θεμάτων οργάνωσης και λειτουργίας του.Ίδρυση Τμήματος στο Τεχνολογικό Εκπαιδευτικό Ίδρυμα Κοζάνης. Ιδρύεται Τμήμα Τεχνολόγων Ορυχείων στη Σχολή Τεχνολογικών Εφαρμογών του Τεχνολογικού Εκπαιδευτικού Ιδρύματος Κοζάνης Με την έναρξη λειτουργίας του Τμήματος του άρθρου 1 του παρόντος διατάγματος, ορίζεται με απόφαση του Συμβουλίου του Τ.Ε.Ι., μετά από πρόταση της οικείας Σχολής, μέλος του Εκπαιδευτικού Προσωπικού της Σχολής ως Προϊστάμενος του Τμήματος. Για την αυτοδύναμη λειτουργία του Τμήματος απαιτείται να υπηρετούν τουλάχιστον πέντε (5) μέλη Εκπαιδευτικού Προσωπικού, εκ των οποίων τα τρία (3) τουλάχιστον στη βαθμίδα του καθηγητή ή επίκουρου καθηγητή Το Συμβούλιο της Σχολής Τεχνολογικών Εφαρμογών, στην οποία ιδρύεται το τμήμα του άρθρου 1 του παρόντος, έχει μέχρι την αυτοδύναμη λειτουργία του τμήματος αυτού όλες τις αρμοδιότητες του, εκτός από τις αρμοδιότητες του προϊσταμένου του τμήματος Η ισχύς του Προεδρικού Διατάγματος αρχίζει από τη δημοσίευση του στην Εφημερίδα της Κυβνερνήσεως. Στον Υπουργό Εθνικής Παιδείας και θρησκευμάτων αναθέτουμε τη δημοσίευση και εκτέλεση του παρόντος διατάγματος.